nakutsi . Uluswa Umundu musatsa ugoni no mutugu anaho no musatsa undi , gavola ndi ugwiyi uluswa , naatuli muhili yeye atsie ihale . Uluswa umukali unini ku nyumba ukuvimba , akungangwa mulukali hayatsia mulukali . Uluswa umukali ugimiyi umusatsa wewe kuvusatsa nivasolananga kandi gadukana akungwi ahayatsia mulukali . Uluswa umusatsa uwononyia mwana mukana mdoto kandi adukana akungwi muhili yeye yenye ovomenyo uvuhya . Mmbisaandu uyu no mwana wa aviivuli veeve vaahela (vaakudza) anaho mulala kuvo yaakudza . Mukunzakali ku vandu vavili yava musaatsa anaho umukali mulala kuvo nakuzi utigalaa uyu niye mukunzakali , nilieta ilidinyu kandi ilivi ligali , kigila utigaaye uyu avandu vamutitsa , kali ukuguunza naye ukusaanga naye ililia ku kedelu kilala . Avaandu vatitsanga kwaagana naye kuvita mukyilili Kyiche hagati , oyo ukwiingila munyumba yo undi , oyo ukuvita ku tsingutsa tsiaatagwa , iliungu , okoleetana no undi kuli mukali no musaatsa , ukulila amaveele gi kimuga ago mutende , oyo ukwaanzala mulilu munyuumba yo mutende , kusava undi inguvu yo kogeendelaku . Inyumba kwuumbaka wuumbake inyuumba yoyo umuliango guhenze ivugwi . Haango Mukilibwa Usiimiki iliyilinzu mukilibwa halala na kinazoji anoho ilikuvu na litovo , yivi vilakukuungila tsimoni tsindaamanu . Mmugitsi Usiimiki no musuunzu , lusioola (lwuuvu) , mutiva na mugumu . Na utasimika hamugitsi misaala jotamanyi amang'ana gajo mba . Mmugitsi usimiki haambeta musaala gwa kulaanganga kidundu gulakukingila . iligulu ( inguba ) . makandi iligaka likoonya mukilibwa haango . mmugitsi niganyalika wanyoola ilikindu nililahi ligali , ukusimika ha mugitsi , makandi ikinavadotwi nikilahi ligali hango . litovo nililahi muliboma lie tsing'ombe kali hango mu kilibwa . amagomia gasimikwa na chandaangu , ha mugitsi mba . MUNDU Musatsa aveye iliuva naho uvulavu vwe lilova gadukana ovee kuli ndi Uvulavu vwe lilova ukuyanzitsa Avivuli , ilhali , ilidala , uvwamihi , na Nyasaye Yamihi ilyamiha liyatsitsa ikivala na Nyasaye . Adukana ave ne imbago indahi yo kulima ( utali ikistili ) Ave ne imuu ( embego ) indahi iyanzitsa ikivala . Umundeleva umulahi utali umboku naho umulema . Unyala kusingilila ikivala nokusingilila miluka ja vandu . Adukana ave inzila inungi ihila avandu ahalahi Adukana ave ekesegese kye inyumba . Umundu umuguulu ukutumikila ikivala na Nyasaye . Adukana ave itilu ye inyumba yeye . Adukana ave ekelololelo kilahi ku vivuli ne ihili . Unyala kwamiha umukali weve vulahi na avana . Ave umusatsa we Tsindolo Tsitalega Mba kase alagelitswa mba kase alagelitswa naagona tsindolo . Atava musatsa uyanza ivindu vyokuhambikitsa . Ave umusatsa umunifu ligali ulinda umbili gwigwe vulahi . Ave umusatsa uguuta inzala ivuli kuduka kuye na vandu veve . Atava Umundu utyanza ivyavytswa . Ave emini ne kelolelo kya avandu valungi . Gadukana Umundu uyu ave mu ligenda mutsinzila tsindahi ne tsia ageligali ne tsinungi . Gadukana umusatsa uyu avuli kuva umukutsi gwe imbutsa ihila anaho Evembe nivina avuli kuvina ku . Ave Umundu wa malago nelisingila ilidinyu ( umusingi mudinyu ) . Yijii nigyo miyinzi gyo MUNDU musatsa Adukana ave nagyo muliviluka lilye . soma zaburi 15 : 2 kandi soma yohana 15 : 1 3 . Wu wazia warira